Trond Reinertsen

Trond Reime Reinertsen (født 1945) er en norsk økonom og forretningsmann.

Han har sin økonomiske utdannelse fra University of Strathclyde (B.A.), University of Rhode Island (M.A.), London School of Economics og University of Utah (Ph.D.). Han ble byråsjef ved pengepolitiske kontor i Finans- og tolldepartementet i 1977 og avdelingsdirektør for økonomiavdelingen i 1979. Fra 1980 til 1997 var han administrerende direktør i Den norske Bankforening og var statssekretær for statsråd Arne Skauge i Finans- og tolldepartementet 1989-1990, som representant for Høyre.regjeringen.no: Jan P. Syses regjering 

Fra 1998 til 2016 var han konsernsjef og hovedeier i stål- og byggevarekonsern E.A. Smith, som blant annet omfatter byggevarekjeden Bygger'n med hovedkontoret i Trondheim. I 2016 overtok hans sønn Arne Reinertsen den daglige ledelsen av bedriften mens Trond Reinertsen fortsatte som eier og styreleder.

Han har vært styremedlem i Norges Bank og ledet også Statseierskapsutvalget som la frem sin innstilling i 2004. Han var også medlem av Pensjonskommisjonen. Han har også vært styreleder i Næringsforeningen i Trondheim.80 års omtale i Aftenposten 12. des. 2025 

Han er sønn av sivilingeniør Arne Reime Reinertsen (1915-2001)  og Marie Louise Cappelen Smith (1919-2000) i Trondheim.Slektsoversikt - Sveaas.net Faren etablerte det ingeniørfirmaet Reinertsen, som Trond Reinertens brødre, Erik og Torkild Reinertsen, overtok.

 Referanser 

 Eksterne lenker 


Kategori:Norske konsernsjefer
Kategori:Norske samfunnsøkonomer
Kategori:Statssekretærer fra Høyre
Kategori:Statssekretærer i Regjeringen Syse
Kategori:Norske bankfolk
Kategori:Personer fra Trondheim kommune